b'\n_START_ARTICLE_\nMedena pravljica\n_START_SECTION_\nVsebina\n_START_PARAGRAPH_\nGloboko v temnem gozdu je stalo prastaro votlo drevo, v katerem so si \xc4\x8debele uredile \xc4\x8debelnjak. Vsako jutro so se \xc4\x8debele odpravile nabirat cvetni prah. Najmlaj\xc5\xa1a med njimi pa se je kar sama odpravila gozna dno jaso. Kar naenkrat je na razcvetenem grmi\xc4\x8dku kukavi\xc4\x8dnika zagledala debelu\xc5\xa1nega ter spe\xc4\x8dega medveda. Odletela je do njega in ga okarala, \xc4\x8de\xc5\xa1 da bo pome\xc4\x8dkal vse ro\xc5\xbeice, ker pa je medved ni sli\xc5\xa1al, ga je pi\xc4\x8dila v smr\xc4\x8dek. Medved se je takoj zbudil in za\xc4\x8del loviti \xc4\x8debelo, ki mu je komaj u\xc5\xa1la v luknjo doma\xc4\x8dega \xc4\x8debelnjaka. Ker je medved vedel, da je v \xc4\x8debelnjaku med, je segel s taco vanj in ukradel velik kos satja. Ampak \xc4\x8debele so zletele za njim in ga napadle. Ko jim je kon\xc4\x8dno u\xc5\xa1el, je satje postavil v votel \xc5\xa1tor in se odpravil k potoku, da bi si ohladil popikano telo._NEWLINE_Na jaso je nato pri\xc5\xa1la drobna mi\xc5\xa1ka in zavohala neznan vonj. Stekla je k \xc5\xa1toru in s ta\xc4\x8dko segla v med. Ker pa si je ta\xc4\x8dko obrisala v ko\xc5\xbeuh, je bila vsa lepljiva._NEWLINE_Za njo sta na jaso pri\xc5\xa1la mama zajklja in zaj\xc4\x8dek. Ker je bil mali zaj\xc4\x8dek radoveden, je sko\xc4\x8dil do \xc5\xa1tora pogledat kaj je v njem in padel v med. Mama ga hitro potegnila ven in tako sta bila tudi onadva vsa lepljiva._NEWLINE_V je\xc5\xbeevem brlogu pa je je\xc5\xbeevka pridno pospravljala. Domov je pri\xc5\xa1el je\xc5\xbeevec in umazal ves brlog. Je\xc5\xbeevka je znorela ter nagnala je\xc5\xbeevca iz brloga. Tudi on je pri\xc5\xa1el do \xc5\xa1tora in tudi njemu se je ponovila ista zgodba. Postal je ves lepljiv in za njim se je vlekla dolga medena nit. Pa prismuka na jaso urejena lisica za njo pa jazbec, ki se takoj zagleda v nali\xc5\xa1pano lisico. Lisica jazbecu uka\xc5\xbee naj pogleda kaj je v \xc5\xa1toru. Tako je tudi jazbec imel lepljivo taco, ki si jo je obrisal kar v lisi\xc4\x8din ko\xc5\xbeuh. Lisica je znorela, zgrabila jazbeca ter ga gnala po jasi. Potlej so do \xc5\xa1tora pri\xc5\xa1le \xc5\xa1e \xc5\xa1oje in namo\xc4\x8dile kljune v medu, zato so se jim zlepili in niso mogle ve\xc4\x8d vre\xc5\xa1\xc4\x8dati._NEWLINE_Tako je bila v gozdu prava nori\xc5\xa1nica, saj je bilo vse popackano. Vendar pri\xc5\xa1el je obla\xc4\x8dek in za\xc4\x8del je padati de\xc5\xbe. \xc5\xbdivali so bile premo\xc4\x8dene, pokrajina pa je bila spet \xc4\x8dista. In takrat je do \xc5\xa1tora pri\xc5\xa1el tudi medved. Veselil se je medu, ki si ga je spravil v \xc5\xa1tor, vendar ko je stegnil taco v luknjo je bila v njej samo lu\xc5\xbea. Za\xc4\x8del je rjoveti, nato pa je zajokal. Do njega je priskakljala \xc5\xbeaba in mu rekla:\xc2\xa0\xc2\xbbVsak vzrok ima svojo posledico. Cvetni prah je vzrok, posledica pa med\xc2\xab. Medved je takoj postal bolj\xc5\xa1e volje, saj je vedel, da bodo \xc4\x8debele nabrale med, sam pa se bo sladkal z njim.'